|  |  |  |
| --- | --- | --- |
| Prvi.jpg | | 22. XI 2022. Број  **369/22** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **новембар 2022.** |

**Просјечна нето плата у октобру 1 198 КМ**

**У 18 од 19 подручја (X 2022/X 2021) забиљежен номинални раст нето плате**

Просјечна мјесечна нето плата у Републици Српскојисплаћена у октобру 2022. године износила је1 198 КМ и у односу на септембар 2022. номинално je већа за 0,8%, а реално је мања за 1,0%, док је у односу на исти мјесец претходне године номинално већа за 16,7%, а реално за 1,0%. Просјечна мјесечна бруто плата износила је 1 815 КМ.

Посматрано по подручјима, у октобру 2022. године највиша просјечна нето плата исплаћена је у подручју *Информације и комуникације* и износила је 1 582 КМ, а најнижа просјечна нето плата у октобру 2022. исплаћена је у подручју *Грађевинарство*,871 КМ.

У октобру 2022. године, у односу на октобар 2021, у 18 од 19 подручја забиљежен је номинални раст нето плате, од чега највише у подручјима *Образовање* 24,4%, *Дјелатности пружања смјештаја, припреме и послуживања хране, хотелијерство и угоститељство* 23,7% и *Дјелатности здравствене заштите и социјалног рада* 22,0%. Номинално смањење нето плате забиљежено је једино у подручју *Финансијске дјеалтности и дјелатности осигурања* 1,5%.

KM



Графикон 1. Просјечна нето плата по мјесецима

**Мјесечна инфлација у октобру 2022. године 1,8%**

**Годишња инфлација (X 2022/X 2021) 15,5%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2022. године у односу на претходни мјесец у просјеку су више за 1,8%, док су у односу на исти мјесец претходне године у просјеку више за 15,5%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у октобру 2022. године, забиљежен је у одјељку *Храна и безалкохолна пића* 26,2%, због виших цијена у групама Уља и масноће од 39,4% и Млијеко и млијечни производи од 38,8%, затим у одјељку *Превоз* 25,8%, усљед повећања цијена у групи Превоз путника у авио саобраћају од 82,1% и повећања цијена у групи Горива и мазива за путничка возила од 36,1%.

Повећање од 12,3% забиљежено је у одјељку *Ресторани и хотели*, усљед виших цијена у групи Услуге у ресторанима и кафићима од 14,9%, док су више цијене од 11,7% забиљежене у одјељку *Становање,* усљед раста цијена у групама Течна горива од 51,4% и Чврста горива од 30,2%. Слиједи одјељак *Намјештај и покућство* са повећањем од 10,9%, због виших цијена у групи Већи алати и опрема од 15,4%, потом одјељак *Рекреација и култура* са повећањем од 9,1%, усљед виших цијена у групи Производи за кућне љубимце од 31,3%, а затим и одјељак *Остали производи и услуге* са повећањем од 8,2%, због виших цијена у групама Услуге фризерских салона од 14,1% и Предмети за личну хигијену од 12,4%.

Више цијене забиљежене су и у одјељку *Алкохолна пића и дуван* 2,5%,усљед повећања у групи Вино од 8,9% и у групи Жестока алкохолна пића од 5,4%, затим у одјељку *Комуникације* 1,7%, због виших цијена у групи Поштанске услуге од 5,1%, потом у одјељку *Здравство* 0,6%, усљед повећања цијена у групи Стоматолошке услуге од 3,6%, и у одјељку Образовање 0,1%, због виших цијена у групи Предшколско образовање од 0,8%.

Ниже цијене на годишњем нивоу, у октобру 2022. године, забиљежене су у одјељку Одјећа и обућа 5,1%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (I-X 2022/I-X 2021) већа 3,4%**

Календарски прилагођена индустријска производња у Републици Српској у периоду јануар-октобар 2022. године у поређењу са истим периодом 2021. године већа je за 3,4%.

Укупна календарски прилагођена индустријска производња у Републици Српској у октобру 2022. године, у поређењу са октобром 2021. године, већа је за 2,3%.

Десезонирана индустријска производња у Републици Српској у октобру 2022. године у поређењу са септембром 2022. године већа је за 1,6%.

Графикон 3. Индекси индустријске производње октобар 2018 – октобар 2022. (∅2015=100)

**Број запослених у индустрији (I-X 2022/I-X 2021) већи 0,9%**

Број запослених у индустрији у периоду јануар – октобар 2022. године, у односу на исти период прошле године већи је за 0,9%.

Број запослених у индустрији у октобру 2022. године у односу у на просјек 2021. године већи је за 0,7% и у односу на исти мјесец прошле године мањи за 0,2%.

**Највећи обим робне размјене остварен са Србијом**

У периоду јануар - октобар 2022. године остварен је извоз у вриједности од четири милијарде 519 милиона КМ, што је за 26,2% више него у периоду јануар - октобар 2021. године, те увоз у вриједности од пет милијарди 891 милион КМ, што је за 30,5% више него у периоду јануар - октобар 2021. године, док је проценат покривености увоза извозом износио 76,7%.

У октобру 2022. године остварен је извоз у вриједности од 457 милиона КМ, што је 13,8% више него у истом мјесецу 2021. године, те увоз у вриједности од 670 милиона КМ, што је за 26,9% више него у октобру претходне године.

У погледу географске дистрибуције робне размјене Републикe Српскe са иностранством, у периоду јануар - октобар 2022. године, највише се, од укупно оствареног извоза, извозило у Србију и то у вриједности од 768 милиона КМ (17,0%) и у Хрватску 627 милиона КМ (13,9%). У истом периоду, највише се, од укупно оствареног увоза, увозило из Србије и то у вриједности од милијарду и 30 милионa КМ (17,5%) и из Италије, у вриједности од 974 милиона КМ (16,5%).

Посматрано по групама производа, у периоду јануар - октобар 2022. године, највеће учешће у извозу остварује електрична енергија са 405 милиона КМ, што износи 9,0% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 493 милиона КМ, што износи 8,4% од укупног увоза.

хиљ. КМ

2022

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |